CELEX: C2004/094/142
Language: fi
Date: 2004-04-17 00:00:00
Title: Carlos Leite Mateusin 9.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/53
            
         Carlos Leite Mateusin 9.2.2004 Euroopan yhteisöjen komissiota vastaan nostama kanne
   (Asia T-51/04)
   (2004/C 94/142)
   Oikeudenkäyntikieli: ranska
   Carlos Leite Mateus, kotipaikka Zaventem (Belgia) on 9.2.2004 nostanut Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat Sébastien Orlandi, Albert Coolen, Jean-Noël Louis ja Etienne Marchal ja prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa kantajan vuoden 2001—2002 urakehityksen arviointikertomuksesta 14.3.2003 tehdyn päätöksen
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja ei hyväksy hänen urakehityksestään ajanjaksolta 1.7.2001—31.12.2002 laadittua arviointikertomusta.
   Kantaja esittää vaatimustensa tueksi, että
   
               —
            
            
               perusteluvelvollisuus on laiminlyöty
            
         
               —
            
            
               on tehty ilmeinen arviointivirhe
            
         
               —
            
            
               henkilöstösääntöjen 43 kohdan täytäntöönpanosta annettuja yleisiä säännöksiä ja määräyksiä on rikottu, koska yhtäältä arvioinnin tarkastaja alensi kantajan soveltuvuuden arviointia virheellisesti sellaisten tehtävien perusteella, jotka eivät kuulu kantajan toimivaltaan eivätkä hänen tehtävänsä asettamiin vaatimuksiin, ja toisaalta esitetyt kommentit ja annetut arvosanat ovat keskenään ristiriidassa.